
Վիետնամի Սոցիալիստական Հանրապետության ծագում ունեցող եւ Եվրասիական տնտեսական միության անդամ պետությունների տարածքներ ներմուծվող երկարահատիկ բրնձի առանձին տեսակների մասով 
2024 թվականի սակագնային քվոտայի ծավալները սահմանելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 45-րդ հոդվածին, «Եվրասիական տնտեսական միության եւ դրա անդամ պետությունների՝ մի կողմից, եւ Վիետնամի Սոցիալիստական Հանրապետության՝ մյուս կողմից, միջեւ ազատ առեւտրի մասին» 2015 թվականի մայիսի 29-ի համաձայնագրի (այսուհետ՝ Համաձայնագիր) 2-րդ գլխին եւ Համաձայնագրի թիվ 1 հավելվածին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Սահմանել Վիետնամի Սոցիալիստական Հանրապետության ծագում ունեցող եւ Եվրասիական տնտեսական միության անդամ պետությունների (այսուհետ՝ անդամ պետություններ) տարածքներ ներմուծվող երկարահատիկ բրնձի առանձին տեսակների մասով 2024 թվականի սակագնային քվոտայի ծավալները (այսուհետ համապատասխանաբար՝ երկարահատիկ բրինձ, սակագնային քվոտա)՝ հավելվածի համաձայն։
2.	Սահմանել, որ սակագնային քվոտան կիրառվում է «բացթողում՝ ներքին սպառման համար» մաքսային ընթացակարգով ձեւակերպվող երկարահատիկ բրնձի մասով:
3.	Անդամ պետություններին՝
սույն որոշման 1-ին կետով սահմանված սակագնային քվոտայի ծավալների բաշխումն իրականացնել արտաքին առեւտրային գործունեության մասնակիցների միջեւ՝ իրենց օրենսդրությանը համապատասխան.
հանձնարարել գործադիր իշխանության լիազորված մարմիններին՝ իրականացնել երկարահատիկ բրնձի ներմուծման լիցենզիաների տրամադրումը։
4.	Խնդրանքով դիմել անդամ պետություններին՝
անհրաժեշտության դեպքում՝ 2024 թվականի հունիսի 1-ից ոչ ուշ, Եվրասիական տնտեսական հանձնաժողովի քննարկմանը ներկայացնել սակագնային քվոտայի սահմանված ծավալների չընտրված մասն անդամ պետությունների միջեւ բաշխելու մասով սույն որոշման մեջ փոփոխություններ կատարելու վերաբերյալ առաջարկները.
2024 թվականի առաջին կիսամյակի արդյունքների հիման վրա Եվրասիական տնտեսական հանձնաժողովին տեղեկացնել սույն որոշման 1-ին կետով սահմանված՝ սակագնային քվոտայի ծավալների ընտրված մասի, ինչպես նաեւ մինչեւ 2024 թվականի ավարտը սակագնային քվոտայի սահմանված ծավալների ընտրանքի վերաբերյալ կանխատեսումների մասին։
5.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

